# Billentyűs hangszerek

### A Wikipédiából, a szabad lexikonból.

Jan Vermeer van Delft: Lány a spinétnél

Billentyűs hangszereknek nevezzük azon hangszereket, melyeken a hangokat egy billentyű megnyomásával érhetjük el.

Ezen hangszerek tartozhatnak a húros hangszerek, fúvós hangszerek, ütőhangszerek és az elektromos hangszerek csoportjába is.

## [szerkesztés] Története

Nicolaus Poussin: Szent Cecília

A legkorábbi billentyűs hangszerek az orgona, a clavichord és a csembaló. Ők voltak azok, akik mélyen be tudták fúrni magukat a köztudatba, ellentétben a viola organistával, a vonós zongorával és tangens zongorával. Mindenesetre a történészek már megegyeztek abban, hogy az orgona volt legelőször, hisz' annak első felbukkanása már a Kr. e. 5. századra tehető. Igaz, ekkor az orgona vízi meghajtású volt, és hydraulis (víziorgona) néven volt ismert. Az utóbbi két évezredben ennek a továbbfejlődéséből lett a mai modern templomi orgona.

Egészen a 14. század közepéig nem volt kihívója, míg megjelent a clavichord, majd nem sokkal később a csembaló. Ez nem csak a másfajta építés miatt fontos, hanem a 15. századig csak hét billentyű volt egy oktávon belül. Ezt bővítendő először a b/áisz billentyűt adták hozzá (erre összhangzattanilag volt szükség), majd az esz/disz billentyű következett. Ezután pedig a többi hiányzó módosított hangot is hozzáadták, úgymint: fisz/gesz, cisz/desz, gisz/ász.

Ezen hangszerek sokáig uralkodtak, sok hátrányuk ellenére, mindaddig, amíg meg nem jelent a mindent forradalmasító zongora.

A technológia előrehaladtával pedig az elektromos hangszerek is létrejöttek.

## [szerkesztés] Működésük

A billentyűk

Ezen hangszerekhez két kéz kell, mindegyik kéz egy szólamot játszik (ebből adódóan ezen hangszerek polifónikusak), hangot egy bilentyű lenyomásával érhetünk el. Ennél fogva használatuk viszonylag egyszerűbb, legalábbis a vonós- és fúvós hangszerekhez viszonyítva. Viszont ebből adódnak hátrányok is: mivel közvetlenül a hangot megszólaltató berendezésekhez nem érünk hozzá (nem úgy, mint pl. egy vonós esetén a húrra tesszük le az ujjunkat), ezért sokkal alacsonyabb a modulációs készsége ezen hangszereknek.

Amúgy a mód, ahogy játszunk ezeken a hangszereken, nagyjából megegyezik.

## [szerkesztés] Fajták

### [szerkesztés] Kordofon

- Billentyűs hárfa
- Clavichord
- Csembaló (virginal)
- Spinét
- Tangens zongora (Tangentenflügel)
- Tekerőlant
- Viola organista
- Zongora

### [szerkesztés] Aerofon

- Akkordeon
- Bandoneón
- Harmónium
- Koncertina
- Melodika
- Orgona

### [szerkesztés] Elektromos

- Sampler
- Szintetizátor
- Elektromos orgona
  - Hammond orgona
  - Wurlitzer
- Elektromos zongora
  - Rhodes zongora
  - Clavinet
  - Pianet
- Ondes Martenot
- Mellotron
- Chamberlin
- MIDI keyboard

### [szerkesztés] Idiofon

- Carillon
- Cseleszta
- Játékzongora

A lap eredeti címe "http://hu.wikipedia.org../../../b/i/l/Billenty%C5%B1s_hangszerek.html"

Kategória: Hangszerek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- فارسی
- Suomi
- עברית
- Italiano
- 日本語
- 한국어
- Nederlands
- Polski
- Русский
- Slovenščina
- Svenska
- 中文